ஆரம்ப நிலையிலிலுள்ள எச்.ஐ.வி., தொற்று அல்லது தீவிர ரெட்ரோவைரஸ் அறிகுறி தொகுப்பு (ஏ.ஆர்.எஸ். அக்யூட் ரெட்ரோவைரஸ் சின்ட்ரோம்) என்று அழைக்கப்படுகிறது.  எச்.ஐ.வி., தொற்று ஏற்பட்ட 2 முதல் 4 வாரங்களில் உடலில் எச்.ஐ.வி. விரைவாக பல்கிப் பெருகுகிறது. ஆரம்ப நிலையில் உள்ள தொற்றின் போது, ரத்தத்தில் சிடி4 செல்களின் எண்ணிக்கை குறையத் தொடங்குகிறது. அதேசமயம், எச்.ஐ.வி. எண்ணிக்கை அதிகரிக்கத் தொடங்குகிறது.  எச்.ஐ.வி. தொற்று பெற்ற சிலருக்கு (எல்லோருக்கும் அல்ல), காய்ச்சல் போன்ற அறிகுறி தென்படும். காய்ச்சல், வீங்கிய நிணநீர் சுரப்பிகள், தொண்டை புண் மற்றும் தோல் சொறி போன்ற நோய் அறிகுறிகளும் காணப்படும். இந்த அறிகுறிகள் சில நாட்களோ அல்லது 4 வாரங்கள் வரையோ நீடித்து பின் மறையும். நோய்க்கான எந்த ஓர் அறிகுறியோ, அடையாளமோ  இல்லாத நிலை அறிகுறிகளற்ற நிலை என்று அழைக்கப்படுகிறது. ஒரே ஒரு செல்லை கொண்ட நுண்ணுயிரிதான் பாக்டீரியம். மண்ணில், நம் தோல் மீது, உணவுக்குழாயில், நாம் உண்ணும் உணவில் என்று ஏறத்தாழ பூமியின் எல்லாப் பகுதிகளிலும் பாக்டீரியா காணப்படுகிறது. சில பாக்டீரியாக்கள் நன்மை செய்கின்றன. சில நோய்களுக்கு காரணமாக அமைகின்றன. சிடி-4 செல்கள்,  உதவி புரியும் டிசெல்கள் அல்லது சிடி-4 லிம்போசைட் என்றும் அழைக்கப்படுகின்றன. நோய்க்கு எதிராக போரிடும்  ஒரு குறிப்பிட்ட வகையான வெள்ளை அணு இது. இதன் மேற்புறத்தில் சிடி-4 ஏற்பிகள் காணப்படும். உடலில் நோய் தாக்கியவுடன், நோய் எதிர்ப்பு செல்களுக்கு  சிடி-4 செல்கள்  சமிக்ஞை அனுப்பி உஷார் படுத்துகிறது. நோய்க்கு எதிரான சிறப்புப் பணிகளை மேற்கொள்ள நோய் எதிர்ப்பு மண்டலத்தை ஒருங்கிணைத்து செயலாற்றுகிறது. ரத்தத்தில் உள்ள சிடி-4 செல்களின் எண்ணிக்கைதான் நோய் எதிர்ப்பு மண்டலத்தின் ஆரோக்கிய நிலையை குறிக்கும். எச்.ஐ.வி. தொற்றியவுடன் செல்களை அழியத் துவங்குவதால் நோய் எதிர்ப்பு மண்டலம் பலவீனமடைய தொடங்குகிறது.